പ്രതീക്ഷകള് ലക്ഷ്യം കണ്ടില്ല ക്വാര്ട്ടറില് തോറ്റ് ദീപികാ കുമാരി പുറത്ത് ഒളിമ്ബിക്സിന്റെ അമ്ബെയ്ത്ത് വേദിയില് നിന്ന് ഇന്ത്യക്ക് നിരാശാ വാര്ത്ത. വനിതകളുടെ വ്യക്തിഗത വിഭാഗത്തില് ഏറെ പ്രതീക്ഷ കല്പിച്ചിരുന്ന ദീപികാ കുമാരി ക്വാര്ട്ടറില് തോറ്റു പുറത്തായി. നിലവിലെ ചാമ്ബ്യനായ ദക്ഷിണ കൊറിയയുടെ ആന് സാനാണ് ലോക ഒന്നാം നമ്ബര് താരമായ ദീപികയെ തോല്പിച്ചത്. കൊറിയന് താരത്തിനെതിരേ ദയനീയ പ്രകടനമായിരുന്നു ദീപികയുടേത്. 60 എന്ന സ്കോറിനാണ് കൊറിയന് താരം ജയിച്ചത്. റാങ്കിങ് റൗണ്ടില് ഒളിമ്ബിക്സ് റെക്കോഡ് നേടിയ താരമാണ് ആന്. മത്സരത്തിന്റെ ആദ്യസെറ്റില് മൂന്നു പെര്ഫെക്ട് ടെന് കുറിച്ച ആന് 3027 എന്ന സ്കോറിലാണ് സെറ്റ് സ്വന്തമാക്കിയത്. രണ്ടാം സെറ്റില് ദീപികയുടേത് മികച്ച തുടക്കമായിരുന്നെങ്കിലും അതു നിലനിര്ത്താനാകാതെ വന്നപ്പോള് കൊറിയന് താരം 40 ലീഡ് സ്വന്തമാക്കി. ആദ്യ ശ്രമത്തില് പത്തു പോയിന്റ് നേടിയ ദീപികയുടെ പിന്നീടുള്ള രണ്ടു ശ്രമങ്ങളും ഏഴു പോയിന്റില് അവസാനിച്ചു. മൂന്നാം സെറ്റില് കൊറിയന് താരം പിന്നിലേക്കു പോയെങ്കിലും അതു മുതലാക്കാന് ദീപികയ്ക്ക് ആയില്ല. ആദ്യ ശ്രമത്തില് ഏഴും രണ്ടാം ശ്രമത്തില് എട്ടും അവസാന ശ്രമത്തില് ഒമ്ബതു പോയിന്റുമായി ആകെ 24 പോയിന്റ് നേടിയ ദീപികയെ മൂന്നാം സെറ്റില് 26 പോയിന്റ് നേടി ആന് 60ന് മത്സരം സ്വന്തമാക്കുകയായിരുന്നു. 2016ല് റിയോ ഒളിമ്ബിക്സില വ്യക്തിഗത വിഭാഗത്തിലും ടീം ഇനത്തിലും സ്വര്ണം നേടിയ താരമാണ് ആന് സാന്. ദീപിക നിലവിലെ ലോക ഒന്നാം നമ്ബര് താരമാണെങ്കില് അമ്ബെയ്ത്തില് നിലവില് ഏറ്റവും മികച്ച ഫോം പ്രകടിപ്പിക്കുന്ന താരമായാണ് ആന് സാന് അറിയപ്പെടുന്നത്.